EN ORIGINAL DOKUMENTAR FRA NETFLIX
Når jeg behandler børn...
...siger jeg til forældrene: "I lider under hendes tilstand.
Hun lider ikke.
Jeres barn ligger her som Snehvide,
fordi alt er så frygteligt omkring hende, at det er en måde a beskytte sig på.
Hun venter bare på, at situationen bliver bedre.
Så kan hun vågne op og være et normalt, livligt menneske igen."
DARIA (DASHA) SYV ÅR, KOMATØS I FEM MÅNEDER
Vi ved ikke, hvordan det skete. Hun var atlet og løb meget.
Hun var aktiv i skolen.
Vi ved ikke, hvordan det skete.
DR. ANNE-LIIS VON KNORRING BØRNEPSYKIATER
Vil du lægge is på maven her?
Lad os se.
Læg det der.
Denne gang ændrede blodtrykket sig ikke, da vi lagde is på maven.
Det gjorde det sidste gang, jeg besøgte hende.
Hun er lidt mere væk.
Sådan plejer det at gå, når man har ligget længe.
I DE SIDSTE 15 ÅR
ER HUNDREDVIS AF TRAUMATISEREDE FLYGTNINGEBØRN I SVERIGE
BLEVET RAMT AF RESIGNATIONSSYNDROM.
DE FORTRÆKKER SIG FRA VERDEN I EN KOMALIGNENDE TILSTAND,
SOMMETIDER I ÅREVIS.
Det begynder med, at de ikke siger noget.
De ligger bare ned, og så spiser de mindre og mindre.
Så holder de helt op med at spise og drikke.
De fleste forældre ved intet om det...
...så de tror, at barnet kan dø.
Mine partnere og jeg havde et firma, der leverede internetservice.
Folk fra regeringens sikkerhedstjeneste kom...
...og bad mig om at lukke for internettet.
Så folk i det område ikke havde adgang til information
og ikke vidste, hvad der skete i hovedstaden.
Ja.
Året efter begyndte de...
...at true os.
De mindede os om, at vi ikke havde adlydt dem før
og ikke havde lukket for internettet.
Vi modtog trusler i et halvt år næsten.
De tog ham med og tog hans papirer.
Jeg hørte, han var på hospitalet, og jeg besøgte ham.
Han blev overvåget, men det var ikke svært at komme ind på hospitalet.
Jeg betalte vagterne for at få lov til at se ham.
Han var blevet tævet meget.
Han var også blevet torteret.
Vi betalte for, at de lod ham flygte.
-Han gik først under jorden. -Ja.
Så flygtede han til Sverige.
I mellemtiden blev jeg skygget og forfulgt.
En dag, efter jeg havde fulgt børnene i skole,
kom jeg hjem, hvor de ventede på mig ved døren.
Hans partners kone og jeg blev torteret og slået.
De tog mig ud i skoven, hvor en af dem voldtog mig.
De sagde, at hvis vores mænd ikke dukkede op i løbet af 20 dage...
...så ville de myrde os alle: Vores børn, vores mænd og os.
Vi flygtede til Sverige.
"'Vi skal lede efter spøgelset', sagde Cesar."
'Kan du se nogen?' spurgte Cesar.
Asta pressede næsen mod vinduet.
'Nej, ingen spøgelser', sagde hun.
Asta ville hjælpe Cesar.
De trak i hans ben, men jorden holdt ham fast."
"Tillykke med fødselsdagen, Mona.
Daria, syv år."
"Tillykke med fødselsdagen, Daria, syv år.
Alessan..."
-Alessandro. -...dro"
DR. HENRY ASCHER, BØRNELÆGE
Nogle børn ved, at asylansøgningen bliver behandlet,
og at fremtiden er uvis. Og vi ved,
at længere tid med uvished efter en traumatisk oplevelse er skadelig.
Sikkerhed er grundlaget for rehabilitering efter et traume.
Vi ansøgte om at få flygtningestatus i Sverige.
Vi ventede i halvandet år.
Så fik vi en meddelelse om, at en afgørelse var truffet,
så vi tog alle derind.
De begyndte at fortælle os afgørelsen
og nævnte grundene til, at vi måtte flygte.
Hele historien.
Børnene vidste intet om det.
Vi havde ikke fortalt dem det.
Vi holdt det fra dem, så de ikke vidste noget.
Børnene begyndte...
Den yngste begyndte straks at græde.
De kunne godt forstå svensk på det tidspunkt.
De forstod det, før det blev oversat for os.
FAMILIENS ASYLANSØGNING BLEV AFVIST.
Da begyndte problemerne med Dasha.
Hendes lærer bad mig om at komme.
Hun sagde, min datter græd og sagde, hun ville blive sendt tilbage og dræbt.
Alle børnene i skolen græd.
Læreren vidste ikke, hvad der foregik.
Hun begyndte hurtigt at afvise mad, og så holdt hun op med at reagere.
DARIAS FAMILIE ANKER AFVISNINGEN AF ASYL
OG VENTER PÅ EN NY AFGØRELSE.
Børn med resignationssyndrom begyndte at forekomme i 2003, 2004, 2005.
Vi var meget forbløffede.
Det lignede ikke noget, vi havde oplevet før.
Dengang gik der rygter om...
...at børnene foregiver det. De lader, som om de er syge.
Eller at forældrene forgifter børnene.
De rygter blev gentaget af politikere.
Men det viste sig, at de rygter var det, man ville kalde falske nyheder nu,
propaganda fra den yderste højrefløj.
Hver eneste prøve viste det samme resultat.
Der var slet ingen manipulation udefra.
Vi taler om børn, der er alvorligt syge.
KAREN, 12 ÅR, KOMATØS I SEKS MÅNEDER
Han var en god elev, især til matematik.
Lærerne på skolen i Sverige sagde endda, at han var god til matematik.
Han var glad for at gå i skole.
KARENS FAMILIE HAR EN MIDLERTIDIG OPHOLDSTILLADELSE PÅ 13 MÅNEDER.
NÅR DEN UDLØBER, SKAL DE ANSØGE OM ASYL IGEN.
Jeg arbejdede på en restaurant, og en dag var der mange kunder.
Nogle af dem talte sammen,
og jeg overhørte, at de sagde...
...at de havde dræbt nogle mennesker.
Vi indså, at der var blevet begået mord,
og at de folk var blevet beordret til at myrde.
På hjemvejen skulle jeg hente min søn, Karen.
Jeg var sammen med en ven, der kørte os hjem.
På vejen blev vi stoppet.
De kørte os af vejen og stoppede os.
Da min ven steg ud af bilen, skød de ham.
Jeg steg ud og fik trukket min søn med ud, og vi stak af.
Da vi ankom i Sverige,
var min søn frygteligt stresset.
Han var meget oprevet og bange
og kiggede hele tiden ud og så alt muligt.
Børnene har oplevet meget.
NADJA HATEM, IMMIGRATIONSADVOKAT
De kommer til Sverige, går i skole, får venner og taler flydende svensk.
Lige pludseligt bliver de sendt hjem...
...og det kan børn ikke håndtere.
Du skal se, at han synker.
DR. ELIZABETH HULTCRANTZ
Vent, til han synker.
Hold ikke hårdt fast.
Bare med en finger.
Han har ikke sunket endnu.
Nu sank han.
Nu kan du tage den næste bid. Nu fortsætter vi.
Is er måske ikke så sundt, men det er noget, han kan spise.
Lad os prøve igen.
Åbn munden. Ind med isen.
Sådan. Luk munden.
Den kom ikke helt ind.
Jeg tror ikke... Sådan.
Nej, nu kom den for langt ud.
Lad os se, hvad han gør.
Vi venter og ser.
Sådan. Nu sank han.
Du skal gøre det. Du skal gøre sådan her.
Hej. Nu kiggede han næsten på mig.
Snak med mor.
Hej, hej.
Det er nok.
Ikke for længe.
Det skal nok gå.
Det er meget svært.
Ja, det er svært, men du kan se, at det virker.
Du kan se, at det virker.
Prøv nu.
Hej.
Hej. Det skal du sige hver dag.
Prøv at trykke min hånd, Karen.
Du skal tale med ham.
Prøv at trykke min hånd.
Karen, mit kære barn.
Min skat.
Min smukke dreng.
De immigranter, der får syndromet, lader til at komme fra en vis verdensdel.
KARL SALLIN, BØRNELÆGE
De kommer fra Balkan og det tidligere Sovjetunionen
på Ruslands sydlige grænse, eller de tilhører visse minoriteter,
hvilket er svært at forklare.
De børn og deres familier har næsten kun været udsat for traumer.
Psykologisk eller fysisk eller begge dele.
De står også over for traumet ved at blive udvist.
LEYLA, TI ÅR, KOMATØS I SYV MÅNEDER
Denne familie er yazidier.
Yazidier har været andenrangsborgere i de fleste af de lande, de bor i.
De kom fra en lille landsby med 30 familier.
I landsbyen var der en brønd, som de alle brugte.
Hver dag gik moderen ud for at hente vand.
En dag, hvor hun hentede vand,
kom der fire mænd, og hun blev voldtaget af alle fire.
Moderens egen far kom og sagde højlydt,
at han var nødt til at dræbe sin datter, fordi hun havde vanæret hans navn.
Vores børn har ikke haft et godt liv.
De går i skole, men vi ved ikke, hvordan man overlever her i landet.
Vi er bange. Frygten sidder i kroppen på os.
Ja, det er fint.
Lad os se. Hun har normalt blodtryk nu.
Hendes puls er lidt hurtig lige nu.
Jeg ved ikke, om det er normalt for hende.
Jeg lægger den på maven, så det bliver koldt.
Så ser vi, hvordan det fungerer med blodtrykket og pulsen.
109 over 68 og en puls på 96.
Det skriver jeg ned.
Lad os se.
Lad os måle det igen.
Hvis jeg lagde den på din mave, så steg dit blodtryk straks.
-Slår hendes hjerte hurtigt? -Undskyld?
-Slår det hurtigt? -Ja, det gør det.
Men det er ikke så usædvanligt.
-Det er ikke godt, vel? -Jo.
Det betyder, at hun reagerer lidt på det, vi gør.
Hun har ikke høj puls hele tiden. Det er kun, når jeg kommer.
-Er det et problem? -Nej, bare rolig.
Det er det samme.
Det blev ikke påvirket af det her.
Hun har ikke mærket noget.
Sådan der.
Min søster skal blive rask.
Jeg har legetøjsguder, som jeg altid taler med, når jeg vågner.
Jeg vågner og siger:
"Vær søde at gøre min søster rask, så vi kan gå i skole sammen som før."
Mine børn er vant til at bo her. Sverige er et godt land for dem.
Jeg vil bare have, at mine børn overlever her.
LEYLAS FAMILIE HAR ANKET UDVISNINGEN
OG AFVENTER EN AFGØRELSE.
MIKAEL BILLING, PSYKOLOG
Vi har ingen forklaring på, at der er flere børn
med den reaktion i Sverige i forhold til andre lande.
Vi har hørt om lignende tilfælde i andre lande, men ikke så mange.
Indtil videre har vi ingen forklaring på det.
Kulturelle faktorer, der er unikke for Sverige,
kan være med til at udvikle syndromet.
En faktor er den usikkerhed, familierne udsættes for,
mens de søger asyl.
Der er mange områder, der ikke er forsket nok i
i forbindelse med syndromet.
DARIA (DASHA), KOMATØS I OTTE MÅNEDER
I sidste uge ringede de til os
og sagde, hvem de var, og at der var truffet en afgørelse i vores sag.
De sagde, vi havde fået opholdstilladelse i Sverige.
Få dage efter fik vi et brev...
-Med posten. -Med posten...
Det bekræftede, at vi havde fået den.
De kommer sig som regel efter, at familien føler sig i sikkerhed.
Det sker ikke straks.
Der går gerne flere måneder, før man kan se, at det går bedre.
Vi læste afgørelsen op for Dasha og sagde, at alt ville blive godt.
Vi sagde, alt ville blive godt, og at vi ikke bliver smidt ud.
Børnenes rehabilitering er afhængig af, at man genopbygger håbet.
Det lader til, at forældrene er dem, der skal formidle det håb.
Der skal være en form for kommunikation.
Tonen, berøringen og stemningen i stuen,
hvor børnene kan føle, at deres forældre er mere håbefulde.
Sikke noget langt hår.
Ligesom Rapunzel. Meget smukt.
Helt ned på ryggen.
KAREN, KOMATØS I 14 MÅNEDER
KAREN KAN NU SYNKE MOSET MAD OG VÆSKE.
Jeg arbejder fuldtid nu.
Det er jeg meget glad for, og jeg vil fortsætte med at arbejde.
KARENS FAMILIES MIDLERTIDIGE OPHOLDSTILLADELSE UDLØBER SNART,
OG DE SKAL SØGE ASYL IGEN.
LEYLA, KOMATØS I 11 MÅNEDER
Den unge yasidi piges tilstand er den samme.
Men nu viser storesøsteren også tegn på resignationssyndrom.
Jeg besøgte familien på moderens fødselsdag.
Hun sagde, at på sin fødselsdag sidste år gav begge døtre hende
blomster og kyssede hende.
Nu kan ingen af dem gøre det.
LEYLAS FAMILIE SKAL STADIGVÆK UDVISES.
DARIA (DASHA) SEKS MÅNEDER SENERE
Daria får det støt bedre. Hun går i skole igen.
Hun kan ikke huske, hvad der skete med hende.
Når hun spørger: "Mor, sov jeg?"
Så svarer jeg: "Ja, du var en sovende prinsesse.
Men nu er du vågnet, og alt ordner sig."
DARIA HAVDE RESIGNATIONSSYNDROM I OVER ET ÅR.
Det er vigtigt at nævne, at Sverige har lukket
mange flygtninge ind gennem mange år.
Vi kommer fra et samfund med åbne døre.
MODSTANDEN MOD FLYGTNINGE ER VOKSET I SVERIGE,
OG ASYLREGLERNE ER BLEVET SKÆRPET.
DER HAR VÆRET OVER 200 NYE TILFÆLDE AF RESIGNATIONSSYNDROM
I DE SIDSTE TRE ÅR.
DE SAMME SYMPTOMER MELDES DER NU OM
BLANDT BØRN I AUSTRALSKE FLYGTNINGELEJRE.
HJERTELIGT TAK TIL FAMILIERNE, DER FORTALTE DERES HISTORIER I FILMEN.
Tekster af: Pernille G. Levine